نگارسلطانہ (کرکٹ کھلاڑی)

نگار سلطانہ (پیدائش:1 اگست 1997ء) ایک بنگلہ دیشی کرکٹ کھلاڑی اور قومی ایک روزہ ٹیم کی کپتان ہیں۔ انہوں نے بین الاقوامی کرکٹ میں اپنا پہلا میچ پاکستان کے خلاف ایک ٹوئنٹی20 بین الاقوامی کھیلا تھا۔

سوانح حیات
جون 2018ء میں، وہ بنگلہ دیش کی اس ٹیم کا حصہ تھیں جس نے 2018ء خواتین کا ٹوئنٹی 20 ایشیا کپ ٹورنامنٹ جیت کر اپنا پہلا خواتین ایشیا کپ ٹائٹل جیتا تھا۔  اسی مہینے کے آخر میں، انہیں 2018ء کے آئی سی سی خواتین عالمی ٹی ٹوئنٹی کوالیفائر ٹورنامنٹ کے لیے بنگلہ دیش کے اسکواڈ میں شامل کیا گیا۔ 
اکتوبر 2018ء میں، انہیں ویسٹ انڈیز میں 2018ء کے آئی سی سی خواتپین عالمی ٹوئنٹی 20 ٹورنامنٹ کے لیے بنگلہ دیش کے اسکواڈ میں شامل کیا گیا۔  اگست 2019ء میں، اسکاٹ لینڈ میں 2019ء کے آئی سی سی خواتین عالمی ٹوئنٹی 20 کوالیفائر ٹورنامنٹ کے لیے انہیں بنگلہ دیش کے اسکواڈ میں شامل کیا گیا۔  اکتوبر 2019ء میں، انہیں آسٹریلیا میں پانچ میچوں کی سیریز سے پہلے خواتین کے عالمی ترقیاتی اسکواڈ میں شامل کیا گیا۔  نومبر 2019ء میں، انہیں 2019ء کے جنوب ایشیائی کھیلوں میں کرکٹ ٹورنامنٹ کے لیے بنگلہ دیش کے اسکواڈ میں شامل کیا گیا۔  اس ٹورنامنٹ میں بنگلہ دیش کی ٹیم نے فائنل میں سری لنکا کو دو رنز سے شکست دے کر طلائی تمغا حاصل کیا۔ 
جنوری 2020ء میں، انہیں آسٹریلیا میں ہونے والے 2020 آئی سی سی خواتین کے ٹی20 عالمی کپ کے لیے بنگلہ دیش کی ٹیم میں شامل کیا گیا۔  وہ چار میچوں میں 114 رنز کے ساتھ ٹورنامنٹ میں بنگلہ دیش کے لیے سب سے زیادہ رنز بنانے والی کھلاڑی تھیں۔ 
نومبر 2021ء میں، انہیں زمبابوے میں 2021ء خواتین کرکٹ عالمی کپ کوالیفائر ٹورنامنٹ کے لیے بنگلہ دیش کی ٹیم کی کپتان کے طور پر نامزد کیا گیا۔

حوالہ جات

بیرونی روابط 

 

جنوب ایشیائی کھیلوں میں کرکٹ کے تمغا یافتگان
بنگلہ دیش کی خواتین ایک روزہ کرکٹ کھلاڑی
بنگلہ دیشی خواتین کرکٹ کھلاڑی
بقید حیات شخصیات
1997ء کی پیدائشیں
وکٹ کیپر
بنگلہ دیش کی خواتین عالمی ٹوئنٹی/20 کرکٹ کھلاڑی
جنوب ایشیائی کھیلوں میں بنگلہ دیشی طلائی تمغا یافتگان